**БЕЛАРУСЬ ПОМНІЦЬ**

**Літаратурна-музычная кампазіцыя для вучняў 9 – 11**

**класаў.**

**Мэта: абуджаць пасуццё гонару за продкаў, якія перамаглі гітлераўскі фашызм і абаранілі незалежнасць Радзімы;**

**выхоўваць патрыятызм, павагу да памяці тых, хто загінуў у гады Вялікай Айчыннай вайны.**

**Ход мерапрыемства**

**1-ы вядучы.** Мінулае.. яно ніколі не праходзіць бясследна. Асабліва, калі гэта мінулае – ВАЙНА.

**2-ы вядучы.** Вайна… Самае жудаснае – ВАЙНА. Самае немагчымае – ВАЙНА.

**1-ы вядучы.** Калі мы вымаўляем гэтае слова, сэрца сціскаецца ад крыўды і болю. Колькі праліта слёз, скалечана лёсаў, колькі сірот і ненароджаных дзяцей.

**2-ы вядучы.** **Памяць народная… кожны трэці жыхар Беларусі загінуў у апошнюю вайну. Брацкія магілы савецкіх салдат знаходзяцца на тэрыторыі ад Масквы да Брэста, а таксама на абшарах Еўропы. У канцлагерах кожную хвіліну для кагосьці згасаў свет. Шыбеніцы, расстрэлы – суровая рэальнасць ваеннага часу…**

**1-ы вядучы.** Усім, хто не вярнуўся з крывавых палёў вайны, прысвячаецца.

**2-і вядучы.** Слаўным ветэранам Вялікай Айчыннай вайны, якія выстаялі, перамаглі, далі свету жыццё і шчасце, прысвячаецца.

**1-ы вядучы.** Пакаленню, якое ўступае ў жыццё, прысвячаецца.

Гучыць песня "Свяшчэнная ваша". Паступова мелодыя заціхае.

**1-ы вядучы.** Зноў узяўся за зброю мой народ, каб бараніць сваю зямлю - сваю Беларусь. Попел мільёнаў ахвяр стукае ў маё сэрца, крыкі немаўлят рвуць маю душу, боль і кроў загінуўшых байцоў вярэдзяць мае раны. Фашызм гестапаўскі, канцлагерны, хатынскі…

**2-і вядучы.** Забітыя вёскі, дзе не засталося ні адной жывой душы. Толькі старыя дрэвы, чорныя і абгарэлыя, ля якіх не будуць сустракацца закаханыя; калодзеж, з якога ніхто не нап’ецца вады; трава, па якой не будуць бегаць дзіцячыя ножкі.

**1-ы вядучы** 9200 вёсак разбурана і спалена гітлераўцамі.

**2-і вядучы.** 4885 з іх было знішчана карнікамі. Поўнасцю, з усімі жыхарамі, было знішчана 627 вёсак.

Забойцы думалі, што краіну ”самых бяскрыўдных славян” лёгка заваяваць і паставіць на калені…Але яны памыліліся…

***(Выходзяць юнакіі дзяўчаты 9 класа)***

**1-ы чытальнік.**  
Я чую голас несціханы.  
Зямля мая мяне заве  
I кроіць сэрца мне на раны,  
Звініць, як звон касы ў траве.  
**2-і чытальнік.**  
Слоў няма, каб цяпер гаварыць,  
Яны анямелі.  
Слёз няма, каб наўзрыд праліць,  
Яны скамянелі.  
А навокал - вайна.

**3-і чытальнік.**  
Не, не будзе мой край любімы  
Пад фашысцкай пятою стагнаць.  
Беларуса дастойнае імя  
Я нікому не дам зганьбаваць.

**4-ы** **чытальнік.**

Мы рана надзелі шынелі-

Гулі над зямлёй перуны.

І гінулі , і мужнелі

На скрыжаваннях вайны.

**5-ы** **чытальнік.**

Расстанні былі і спатканні

Пад спеў салаўіны вясны.

Світала ў сэрцах каханне

На скрыжаванні вайны.

**6-ы чытальнік.**.

І ноччу, і раніцай светлай

Нам памяці звоняць званы.

Па тых, хто застаўся навечна

На скрыжаваннях вайны.

**7- ы чытальнік.**.

На лічбу 22 світанне

Перагарнула каляндар -

Дзень летняга сонцастаяння,

Дзень цішыні і летніх мар.

Дзень васількоў,

Травы мурожнай

І спелай чырвані суніц,

Дзень нашай памяці трывожнай

З далёкім водбліскам зарніц…

**1 –ы вядучы.** Ва ўсіх , нават самых глухіх кутках нашай краіны чуліся словы –развітанні… Бывайце, родныя! – крычалі юнакі.

**2-і вядучы.** Паўсюдна чуліся адказы дзяўчат. “Бывай, любы! Вяртайся з перамогай хутчэй!”

**1 –ы вядучы.**

Пойдзем бараніць свабоду.

Біцца з гадам лютым,

Што нашаму нясе народу

Здзекі і пакуты.

**2-і вядучы.**

Будзем жывы- будзем рады

Лёсу маладому,

А пакуль не знішчым гадаў,

Не чакай дадому.

*(Гучыць песня “Тучи в голубом”)*

**1 –ы вядучы.**

Зямля мая бой прымала

ад стара і да мала,

ад стогадовага Талаша

Да Казея — малыша.

I падаў, распасцёрты,

кожны чацвёрты.

**2 - і вядучы.**

Часта згаралі знічкі тады.

Быў небасхіл чорны.

А на зямлі стылі сляды —

кожны чацвёрты.

**1 –ы вядучы.**

 Мір асвятліў нас сваім святлом.

Грымелі ўрачыста акорды.

Толькі не быў за святочным сталом

кожны чацвёрты.

**2 - і вядучы.**

Доўга не трацілі ўдовы надзей,

доўга чакалі маці дзяцей.

Не верылі ўеё, што мёртвы

кожны чацвёрты.

**1 –ы вядучы.**

Помнім болі і страты свае.

Памяць шуміць, як чароты.

О, як нам вас нестае —

кожны чацвёрты!

**1-ы вядучы.** На досвітку 22 чэрвеня 1941 года гітлераўскія войскі вераломна напалі на Савецкі Саюз. Першы ўдар ворага прыняў Брэсцкі гарнізон. Гераічна змагаліся абаронцы Брэсцкай крэпасці. За тыдзень баёў байцы пагранічнай заставы лейтэнанта А. М. Кіжаватава знішчылі каля батальёна гітлераўцаў. Гарнізон крэпасці пратрымаўся каля месяца, хоць нямецкія генералы планавалі на яе захоп толькі 3 гадзіны. Апошнія дні абароны крэпасці авеяны легендамі. На сценах крэпасці былі зроблены надпісы, якія ведае ўвесь свет: "Паміраю, але не здаюся. Бывай, Радзіма".

***(Выходзяць дзяўчаты 10 класа***)

**1 – ы чытальнік**

Клубамі чорнымі дым віўся,  
ўгрызаўся ў вочы і ў раллю.  
Мы адступалі, падпаліўшы  
свае сядзібы і зямлю.  
  
**2 - і чытальнік**

Каб там, дзе завітае вораг  
або яго заблудзіць конь, —  
бурлілі рэкі і азёры,  
і помсты палымнеў агонь.

**3 - і чытальнік**

I ўсюды ў полі і ў акопах  
фашысцкіх гадаў і іх зрок  
душыў, сляпіў гарачы попел,  
магільны замятаў пясок.  
  
**4 – ы чытальнік**

Настане дзень баёў апошніх.  
Мы адступілі, каб было  
дзе легчы ворагу на пожнях,  
паросшых сіняй гавылой.  
  
**5 – ы чытальнік**

А мы шляхі вярнуцца знойдзем,  
Як вырай іх знаходзіць век,  
па сонцу, што над намі ўзойдзе,  
па звону беларускіх рэк.

*(Гучыць песня “Закаты алые”)*

**2 – і вядучы.** Беларускі народ узняўся на барацьбу супраць гітлераўскіх захопнікаў за свабоду і незалежнасць Радзімы. Жорсткасць акупацыйнага рэжыму толькі ўзмацняла нянавісць да фашыстаў, рабіла супраціўленне ім асабліва ўпартым і непрымірымым.

**1 – ы вядучы.**Усю тэрыторыю Беларусі фашысты імкнуліся ператварыць у месца масавага знішчэння насельніцтва. Колькі нявіннай крыві жанчын, дзяцей, старых праліта ворагам на нашай зямлі! Колькі тысяч чалавек замучана, атручана, павешана, расстраляна, спалена!

**2-і вядучы.** Адважна змагаліся лётчыкі ў небе Беларусі. Вядомы подзвіг А. Данілава, які ўступіў у адзінаборства з дзевяццю "месершмітамі", збіў два з іх і тараніў трэцяга. Каля Радашковіч здзейснілі гераічны подзвіг камандзір эскадрыллі, ураджэнец Беларусі капітан Мікалай Гастэла і члены яго экіпажа - Анатоль Бурдзянюк, Рыгор Скарабагатаў і Аляксей Калінін. Ахоплены полымем самалёт экіпаж накіраваў на групу нямецкіх танкаў і аўтамашын. Толькі за адзін дзень байцы стралковага палка пад камандаваннем палкоўніка Куцепава знішчылі 39 танкаў.  
Пра гэтыя падзеі расказаў у рамане "Жывыя і мёртвыя" пісьменнік Канстанцін Сіманаў.

*(Гучыць песня “Песня о войне”)*

**1 – ы вядучы.**

Калі мільёны паміралі,  
Каб засталося больш жывых,  
Твае лісты мяне шукалі  
Па многіх поштах палявых.

Плылі пялёсткамі малымі  
Па-над абшарамі вайны,  
А па дарозе перад імі  
Гулі з агнямі перуны.

Былі ў лістах надзея, слёзы  
I вера, што бяда міне.  
I, абмінуўшы ўсе пагрозы,  
Лісты знаходзілі мяне.

Яны ў вачах маіх кружылі,  
Ці то спачынак быў, ці бой,  
I, быццам птушкі белым крыллем,  
Наперад клікалі з сабой.

***(Інсцэніроўка “На прывале”)***

***(****На сцэне група байцоў, якія адпачываюць каля вогнішча і ціха размаўляюць паміж сабой. Сярод іх баец-баяніст, які спявае песню “В землянке”)*

* Эх, баяніст, проста душу перавярнуў сваёй “Зямлянкай”
* Хутчэй бы, хлопцы, Гітлеру праклятаму “капут” зрабіць у яго Германіі.
* Ды дамоў вярнуцца.
* Жонку абняць
* Сына па галаве пагладзіць, падрос, напэўна.

*Да байцоў падходзіць паштальён з сумкай цераз плячо)*

**Паштальён**

Ноч. Халодная зямлянка.  
Перастрэлка. Цішыня.  
Неба чыстае, як шклянка.  
Тупат быстрага каня.  
Мы пазналі без памылкі,  
Што пад сховай цемнаты  
Нам даставілі пасылкі,  
Тэлеграмы і лісты.

*(паштальён раздае ўсім воінам канверты ў выглядзе пісьмаў-трохкутнікаў)*

Байцы:

* Я ад маці.
* Я ад жонкі.
* (паштальён) Кожны вестку атрымаў.

Адзін з байцоў, які не атрымаў ліст, засмуціўся і на рускай мове прамовіў)

* Вот те раз, а мне из дома ни привета, ни письма.

(Дыялог з паштальёнам)

**Паштальён:** А ты, браток, даўно на фронце.

**Баец:** Да нет, недавно. С 42-го, с Рязані прізывался.

**Паштальён:**З Разані, кажаш. Далёка, дружа, тая Разань. А пісьмо ад каго чакаеш?

**Баец:** Жена у меня там… Красивая, Перед самой войной поженились, Машей зовут.

**Паштальён:**Кахаеш яе?

**Баец:**Ещё как!

**Паштальён:**А калі кахаеш, нос не вешай, пісьмо і згубіцца магло, дарога ж няблізкая. Ты, браток, сам ёй пару слоў чаркані, а я па дарозе назад забяру і адпраўлю з палявой поштай у тваю Разань.

**Баец:** Есть, черкануть!

*(паштальён пакідае сцэну, а баец з Разані, акрылены яго словамі вымае з палявой сумкі блакнот, адыходзіць ад іншых і нешта піша. Праз хвіліну ён устае, выходзіць наперад і чытае верш Канстанціна Сіманава «Жди меня, и я вернусь…»)*

Жди меня, и я вернусь.  
Только очень жди,  
Жди, когда наводят грусть  
Желтые дожди,  
Жди, когда снега метут,  
Жди, когда жара,  
Жди, когда других не ждут,  
Позабыв вчера.  
Жди, когда из дальних мест  
Писем не придет,  
Жди, когда уж надоест  
Всем, кто вместе ждет.

Жди меня, и я вернусь,  
Не желай добра  
Всем, кто знает наизусть,  
Что забыть пора.  
Пусть поверят сын и мать  
В то, что нет меня,  
Пусть друзья устанут ждать,  
Сядут у огня,  
Выпьют горькое вино  
На помин души…  
Жди. И с ними заодно  
Выпить не спеши.

Жди меня, и я вернусь,  
Всем смертям назло.  
Кто не ждал меня, тот пусть  
Скажет: — Повезло.  
Не понять, не ждавшим им,  
Как среди огня  
Ожиданием своим  
Ты спасла меня.  
Как я выжил, будем знать  
Только мы с тобой,-  
Просто ты умела ждать,  
Как никто другой.

**1 – ы вядучы.** Нялёгка далася перамога нашаму народу. Але нягледзячы на складаны час, народ жыў, народ не падаў духам…

За доблесць і гераізм, праяўленыя ў барацьбе з фашысцкімі захопнікамі, звыш 300 000 салдат і афіцэраў – выхадцаў Беларусі – былі ўзнагароджаны ордэнамі і медалямі, а каля 400 воінаў удастоены звання Героя Савецкага Саюза.

Многія нашы землякі не вярнуліся з вайны, аддалі сваё жыццё за светлае будучае, за мірнае неба над намі. Многія прапалі без вестак.

**2 – і вядучы.**У глыбокім смутку схіляем мы галовы перад ахвярамі фашысцкай навалы. Ушануем хвілінай маўчання ўсіх тых, хто загінуў у гады Вялікай Айчыннай вайны і быў закатаваны ў канцэнтрацыйных лагерах.

**1 – ы вядучы.**

Людзі! Перад абеліскам і помнікамі

Голавы нізка схіліце.

Людзі! Маўчаннем вы

Светлую памяць ушануйце.

Тых, хто насмерць стаяў,

Хто наша жыццё адстаяў,

Хто нам мір на зямлі завяшчаў.

*Гучыць метраном. Хвіліна маўчання.*

**1 ы вядучы.**. Летам 1944 года савецкія войскі пачалі канчатковае выгнанне ворага з Беларусі. Разам з салдатамі вызвалялі родную зямлю партызаны. Імкліва рушылі савецкія войска да Мінска. Тут знаходзіліся вялікія сілы гітлераўцаў, якія былі знішчаны, а таксама акружаны і ўзяты ў палон. Як сімвал подзвігу і мужнасці воінаў-вызваліцеляў у тым месцы, дзе адбывалася акружэнне фашысцкіх войск пад Мінскам, узняўся пасля вайны Курган Славы.

**2 – і вядучы.** 3 ліпеня 1944 года беларуская сталіца была вызвалена ад ворага. У гонар гэтай падзеі тут адбыўся партызанскі парад. Цяпер мы святкуем 3 ліпеня як Дзень Незалежнасці нашай рэспублікі.

**1 – ы вядучы.** Вялікая Айчынная вайна з’явілася гіганцкім паядынкам дзвюх непрымірымых варожых сістэм, дзвюх процілеглых філасофій –гуманізму і чалавеканенавісніцтва. Так, гэта быў гіганцкі паядынак чалавечнасці з нялюдскасцю, у якім павінна была перамагчы і перамагла чалавечнасць. Але перамога далася нялёгка. Для перамогі патрэбна была мабілізацыя ўсіх фізічных і маральных сіл народа. І перш за ўсё, патрэба была вера ў перамогу.

**2 – і вядучы.**

Веру цвёрда: сканае бязлітасны вораг,

І штандар перамогі запаліць зару.

Пакуль сэрца не згасне,

Пакуль свецяцца зоры,

Беларусь не загіне, будзе жыць Беларусь!

*Гучыць песня “Дзень Победы”( День Победы – это свято”)*

***(Выходзяць юнакіі дзяўчаты 11 класа)***

**1-ы чытальнік.**  
Адгулі, адгрымелі гарматы,  
Хмары чорныя адплылі,  
Прынясіце кветкі салдатам,  
Што палеглі на нашай зямлі.

**2-і чытальнік.**  
Пакланіцеся нізка-нізка  
Тым, хто зведаў агонь і дым,  
Чорным помнікам і абеліскам,  
Слаўным зорачкам баявым.

**3-і чытальнік.**  
Ля салдацкіх магіл памаўчыце.  
Кожны з мужных салдат збярог  
Цішыню і сонца ў блакіце  
I сцяжынку на школьны парог.

**4-ы чытальнік.**  
Многа год пад сцягам крылатым  
Крочыць мір па роднай зямлі.  
Прынясіце кветкі салдатам,  
Што свабоду для нас здабылі!

**5-ы чытальнік.**  
Я не глытала па акопах дыму  
I франтавых не ведаю дарог.  
Калі я нарадзілася, Радзіма,  
Ты святкавала свята перамог.  
I не выццё варожых самалётаў,  
I не агонь, што пёк тваю зямлю, -  
Чаромху помню, як цвіла ля плота,  
Як падалі зярняты на раллю.  
Цябе, вясняная, я помню ў цвеце,  
Люблю з маленства, родная, люблю.  
I за таго, каго няма на свеце,  
Хто ўсё аддаў за гэтую зямлю.  
**6-ы чытальнік.**  
Мае сябры ў жыцця да скону бралі  
Усё, чым навучаем даражыць.  
Мы за цябе яшчэ не паміралі,  
Мы для цябе, Радзіма, будзем жыць!  
**Усе разам.**  
Свяціся кропкай весела і звонка,  
Нясі ў прастор свой непамерны груз,  
Жыць будзе Беларусь - мая старонка,  
Сярод зямлян жыць будзе беларус!

**2 – і вядучы.**

За тое, што на світанні мы чуем песні жаўранкаў, а не выбухі бомбаў, што радуемся цудоўным краявідам прыроды, што нашы вочы свецяцца шчасцем, вялікі дзякуй і нізкі паклон салдатам Вялікай Айчыннай вайны, яе ветэранам!

**1 –ы вядучы.**

Падзеі вайны паступова робяцца мінулым, але не настолькі далёкім, бо яшчэ жывуць сярод нас ветэраны, удзельнікі і сведкі таго суровага і мужнага часу барацьбы і змагання з фашызмам.

**2 – і вядучы.**

… Зямля захоўвае сляды вайны. Як часта яшчэ знаходзяць у ёй смяротны груз – снарады мінулай вайны. І з якой асцярожасцю маладыя салдаты перадаюць іх з рук у рукі, перш чым абясшкодзіць.

**1 – ы вядучы.**

Слова “Перамога” асвятляла

Нам дарогі і акопны жвір,

І яна навекі побач стала

З самым дарагім нам словам…

**Мір.**

**2 – і вядучы.**

Мы - за мір. Мы - за яркае сонейка ў чыстым небе!Мы – за

шчаслівы смех дзяцей! Наша зямля такая вялікая для таго, каб жыць у міры і дружбе, і такая малая для ўсялякіх войнаў.

**1 – ы вядучы.**

У гэтым годзе наш народ будзе адзначаць 78 год з дня Перамогі. Мы не павінны забываць пра жахі вайны, смерць і пакуты мільёнаў людзей. Помніць аб вайне, гераізме і мужнасці тых, хто змагаўся з ворагам і выратаваў ад фашысцкага нашэсця Радзіму, – гэта значыць змагацца за мір. Гэта абавязак усіх, хто жыве на зямлі.

**2 – і вядучы.**

Будучыня нашай краіны залежыць ад нас, таму трэба старанна вучыцца, расці сумленнымі, смелымі, дужымі, паважаць старэйшых і без стомы рабіць добрыя справы. І самае галоўнае: любіць і берагчы нашу Радзіму!

**1 –ы вядучы.**

Патрэбен мір на ўсёй зямлі,  
I злагада, і ласка,  
Каб людзі вылюдкаў змялі,  
Што зброяй могуць ляскаць.  
  
**2 – і вядучы.**

Каб пазмяталася ўсё прэч,  
Што шкодзіць мірнай працы,  
Каб чорных не было пустэч,  
Сады раслі, палацы.  
  
**1 – ы вядучы.**

Каб дзеці ў парках і дварах,  
Як птушкі, шчабяталі,  
Пра голад, холад, боль і страх  
Не ведалі, не зналі.  
Каб поціск братніх добрых рук  
Быў моцны і праўдзівы  
I праўды яркую зару  
Сустрэлі ўсе шчасліва.

*(Гучыць песня “Міру мір”)*